Lynn Anderson

**Lynn Renée Anderson** (1947–2015) var en amerikansk countrysanger.

## Liv og virke
### Bakgrunn
Anderson ble født den 26. september 1947 i Grand Forks i Nord-Dakota, og vokste opp i Fair Oaks i California, som datter av countrysangskriverne Casey og Liz Anderson. Familien hadde norske røtter. Oldefaren kom fra Øymark i Østfold. Tippoldemoren kom fra Drangedal i Telemark. Dette ble offentlig da hun deltok i det norske tv-programmet *Tore på sporet*, der hun besøkte Norge og møtte fjerne slektninger.

Anderson begynte å synge for alvor som 6-årig og opptrådte snart ved lokale arrangementer, hvor hun også vant de første av sine mange hedersbevisninger. Som ungdom opptrådte hun jevnlig i et lokalt tv-program.

I 1965 arbeidet hun som sekretær ved en radiostasjon i California da en av morens sanger ble en mindre hit for Merle Haggard. Dette medførte at moren fikk en platekontrakt, og Lynn fulgte med henne på en tur til country-hovedstaden Nashville. Her førte spontan hyggesang på et hotelrom med blant annet Haggard til at sjefen for et plateselskap, Chart, oppdaget talentet henne, og deretter fikk hun selv sin første platekontrakt.

### Sangerinne
I 1966 utgav hun sammen med en mannlig sanger sin første single uten større oppmerksomhet, men den tredje kom på hitlistene, og det følgende år utsendte hun  «If I Kiss You», som nådde en femteplass på *Billboards* countryhitliste. Suksessen ble fulgt opp med flere hits, og Anderson kom til å opptre jevnlig på *The Lawrence Welk Show*. Dette medførte at hun også ble lagt merke til på en bredere popscene og la grunnen for hennes store suksess i 1970-årene.

I 1968 ble hun gift med produceren Glenn Sutton, som også ble hennes profesjonelle partner. I 1970 skiftet hun fra Chart til det store Columbia Records, mens Chart fortsatt utgav sanger med henne, og som befestet hennes popularitet.

Hennes mest kjente sang er «Rose Garden», som var komponert av Joe South. For den fikk hun en Grammy i 1971 for beste prestasjon av en kvinnelig countrysanger.

Mange i Norge kjenner til samarbeidet mellom det norske bandet Ole Ivars og Anderson. Det var i 2013 at hun sang inn bandets store hit, «You Are the light of my life» (*Jag trodde englarna fanns*). Innspillingen ble gjort i Nashville i den anledning at hamarbandet fylte 50 år.

## Diskografi
**Studioalbum**

* 1967: *[[Ride, Ride, Ride]]*
* 1967: *[[Promises, Promises (Lynn Anderson album)|Promises, Promises]]*
* 1968: *[[Big Girls Don't Cry (Lynn Anderson song)|Big Girls Don't Cry]]*
* 1969: *[[With Love, from Lynn]]*
* 1969: *[[At Home with Lynn]]*
* 1969: *[[Songs That Made Country Girls Famous]]*
* 1970: *[[Uptown Country Girl]]*
* 1970: *[[Stay There 'Til I Get There]]*
* 1970: *[[No Love at All (album)|No Love at All]]*
* 1970: *[[I'm Alright (Lynn Anderson album)|I'm Alright]]*
* 1970: *[[Rose Garden (album)|Rose Garden]]*
* 1971: *[[You're My Man (album)|You're My Man]]*
* 1971: *[[How Can I Unlove You (album)|How Can I Unlove You]]*
* 1971: *[[The Christmas Album (Lynn Anderson album)|The Christmas Album]]*
* 1972: *[[Cry (Lynn Anderson album)|Cry]]*
* 1972: *[[Listen to a Country Song]]*
* 1973: *[[Keep Me in Mind (Lynn Anderson album)|Keep Me in Mind]]*
* 1973: *[[Top of the World (Lynn Anderson album)|Top of the World]]*
* 1974: *[[Smile for Me (album)|Smile for Me]]*
* 1974: *[[What a Man My Man Is (album)|What a Man My Man Is]]*
* 1975: *[[I've Never Loved Anyone More]]*
* 1976: *[[All the King's Horses (Lynn Anderson album)|All the King's Horses]]*
* 1977: *[[I Love What Love Is Doing to Me/He Ain't You]]*
* 1977: *[[Wrap Your Love All Around Your Man (album)|Wrap Your Love All Around Your Man]]*
* 1978: *[[From the Inside (Lynn Anderson album)|From the Inside]]*
* 1979: *[[Outlaw Is Just a State of Mind]]*
* 1980: *[[Even Cowgirls Get the Blues (Lynn Anderson album)|Even Cowgirls Get the Blues]]*
* 1982: *[[The Best of Lynn Anderson: Memories and Desires]]*
* 1983: *[[Back (album)|Back]]*
* 1988: *[[What She Does Best]]*
* 1992: *[[Cowboy's Sweetheart]]*
* 1998: *[[Latest and Greatest]]*
* 1999:  *[[Home for the Holidays (Lynn Anderson album)|Home for the Holidays]]*
* 2005: *[[The Bluegrass Sessions (Lynn Anderson album)|The Bluegrass Sessions]]*
* 2006: *[[Cowgirl (album)|Cowgirl]]*
* 2010: *[[Cowgirl II]]*
* 2015: *[[Bridges (Lynn Anderson album)|Bridges]]*

## Referanser




## Eksterne lenker
* 
* 
* 
*